Publication: Magyar Közlöny
Issue: MK-1998-5 (Year: 1998, Number: 5)
Era: 1990-2004
Section: 1106/1996. (X. 25.) Korm. határozat 4. pontjának első
Paragraph Index: 297

1. A Kormány a nemzetközi segélyprogramok végrehajtásának figyelemmel kísérése érdekében Központi Monitoring Bizottságot (a továbbiakban: KMB) hoz létre. Vezetője a Miniszterelnöki Hivatal közigazgatási államtitkára, tagjai a Fejezeti Monitoring Bizottság delegáltjai, a nemzetközi segélyprogramok nemzeti koordinátora, a központi pénzügyi egység igazgatója és a Külügyminisztérium Integrációs Államtitkárság vezetője, a Pénzügyminisztérium közigazgatási államtitkára, a Magyar Államkincstár és a Kormányzati Ellenőrzési Iroda (a továbbiakban: KEI) elnöke, továbbá tanácskozási joggal az Európai Unió képviselője. A KMB döntéseit egyszerű többséggel hozza, a döntés során az Európai Unió képviselőjének véleményére különös figyelmet kell fordítani. Szavazategyenlőség esetén a KMB elnökének szavazata dönt. Felelős: Miniszterelnöki Hivatal közigazgatási államtitkára Határidő: 1998. február 28.

Source: https://magyarkozlony.hu/hivatalos-lapok/f44279fd4081a50209b8e226d5c3c74f1e2b10f9/dokumentumok/917b7f0d16bf71ed9a43126806041d88593e39c6/letoltes